laion/Wikipedia-Exotic huggingface dataset:
ফ্রান বেলত্রান

ফ্রান্সিস্কো হোসে বেলত্রান পেইনাদো (স্পেনীয়: Fran Beltrán; জন্ম: ২ ফেব্রুয়ারি ১৯৯৯; ফ্রান বেলত্রান নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব সেলতা ভিগো এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন। ২০০৭–০৮ মৌসুমে, স্পেনীয় ফুটবল ক্লাব হেতাফের যুব পর্যায়ের হয়ে খেলার মাধ্যমে বেলত্রান ফুটবল জগতে প্রবেশ করেছেন এবং পরবর্তীকালে রায়ো বায়েকানোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, স্পেনীয় ক্লাব রায়ো বায়েকানো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; রায়ো বায়েকানো বি-এর হয়ে তিনি ২৩ ম্যাচে অংশগ্রহণ করেছেন। পরবর্তী মৌসুমেই তিনি রায়ো বায়েকানোর মূল দলে যোগদান করেছেন, রায়ো বায়েকানোর হয়ে তিনি মিচেলের অধীনে ১টি সেহুন্দা দিভিসিওন শিরোপা জয়লাভ করেছেন। ২০১৮–১৯ মৌসুমে, তিনি প্রায় ৮ মিলিয়ন ইউরোর বিনিময়ে রায়ো বায়েকানো হতে স্পেনীয় ক্লাব সেলতা ভিগোয় যোগদান করেছেন। ২০১৬ সালে, বেলত্রান স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। দলগতভাবে, বেলত্রান এপর্যন্ত ১টি শিরোপা জয়লাভ করেছেন, যা তিনি রায়ো বায়েকানোর হয়ে জয়লাভ করেছেন। ফ্রান্সিস্কো হোসে বেলত্রান পেইনাদো ১৯৯৯ সালের ২রা ফেব্রুয়ারি তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন। বেলত্রান স্পেন অনূর্ধ্ব-১৬, স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ১০ই ফেব্রুয়ারি তারিখে তিনি গ্রিস অনূর্ধ্ব-১৬ দলের বিরুদ্ধে এক প্রীতি ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [স্থায়ীভাবে অকার্যকর সংযোগ] ফ্রান বেলত্রান – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ফ্রান বেলত্রান (ইংরেজি) বিডিফুটবলে ফ্রান বেলত্রান (ইংরেজি) ওয়ার্ল্ডফুটবল.নেটে ফ্রান বেলত্রান (ইংরেজি) ইএসপিএন এফসিতে ফ্রান বেলত্রান (ইংরেজি)
মরিস উইলকিন্স

মরিস হিউ ফ্রেডরিক উইলকিন্স (১৫ই ডিসেম্বর, ১৯১৬ - ৫ই অক্টোবর, ২০০৪) নিউজিল্যান্ডে জন্মগ্রহণকারী একজন নোবেল পুরস্কার বিজয়ী ইংরেজ জীবন-পদার্থবিজ্ঞানী(Biophysicist)। তিনি যেসব বিষয়ে গবেষণা করেছেন সেগুলি হলো- অনুপ্রভা(Phosphorescence), রাডার, আইসোটোপ পৃথকিকরণ এবং রঞ্জনরশ্মির অপবর্তন।লন্ডনের কিংস কলেজে ডি. এন. এ. -এর গঠনের উপর সম্পাদিত কাজের জন্যেই তিনি সর্বাধিক পরিচিতি লাভ করেন এবং এই কাজের স্বীকৃতিস্বরূপ তাকে ১৯৬২সালে 'শারীরবৃত্তি অথবা ঔষধবিদ্যা' শাখায় ফ্রান্সিস ক্রিক ও জেমস ওয়াটসন এর সাথে যৌথভাবে নোবেল পুরস্কারে ভূষিত করা হয়। নিউক্লিয়িক এসিডসমূহের গঠন-কাঠামো এবং জীবিত বস্তুতে তথ্য স্থানান্তরে এই এসিডসমূহের ভূমিকা নির্ণয়ে গুরুত্বপূর্ণ গবেষণার জন্য তাদের এই বিরল সম্মাননা প্রদান করা হয়। ডি. এন. এ. -এর গঠন-কাঠামো নির্ণয়ের ক্ষেত্রে মরিস উইলকিন্সের কিংস কলেজের সহকর্মী রোজালিন্ড ফ্রাঙ্কলিনেরও বিশেষ অবদান ছিল, কিন্তু তিনি ১৯৫৮ সালে ক্যান্সারজনিত জটিলতায় মৃত্যুবরণ করেন। The Nobel Prize in Physiology or Medicine 1962. Nobel Prize Site for Nobel Prize in Physiology or Medicine 1962.
গোনসালো বিয়ার দেল ফ্রাইলে

গনসালো বিয়ার দেল ফ্রাইলে (স্পেনীয় উচ্চারণ: [ɡon´θalo biˈʎaɾ], স্পেনীয়: Gonzalo Villar; জন্ম: ২৩ মার্চ ১৯৯৮; গনসালো বিয়ার নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব রোমা এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন। ২০০৯–১০ মৌসুমে, স্পেনীয় ফুটবল ক্লাব এলচের যুব পর্যায়ের হয়ে খেলার মাধ্যমে বিয়ার ফুটবল জগতে প্রবেশ করেছেন এবং পরবর্তীকালে ভালেনসিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, স্পেনীয় ক্লাব এলচে বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এলচে বি-এর হয়ে তিনি ৩ ম্যাচে অংশগ্রহণ করেছেন। অতঃপর ২০১৫–১৬ মৌসুমে তিনি ভালেনসিয়া বি-এ যোগদান করেছেন। ভালেনসিয়া বি-এ প্রায় ৩ মৌসুম অতিবাহিত করার পর এলচের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩৯ ম্যাচে ২টি গোল করেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে এলচে হতে ইতালীয় ক্লাব রোমায় যোগদান করেছেন। ২০১৬ সালে, বিয়ার স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন। গনসালো বিয়ার দেল ফ্রাইলে ১৯৯৮ সালের ২৩শে মার্চ তারিখে স্পেনের মুর্সিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন। বিয়ার স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। "Roma complete signing of Gonzalo Villar"। asroma.com। A.S. Roma। ২৯ জানুয়ারি ২০২০। সংগ্রহের তারিখ ২৬ ফেব্রুয়ারি ২০২০।  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [স্থায়ীভাবে অকার্যকর সংযোগ] সকারওয়েতে গোনসালো বিয়ার দেল ফ্রাইলে (ইংরেজি) সকারবেসে গোনসালো বিয়ার দেল ফ্রাইলে (ইংরেজি) বিডিফুটবলে গোনসালো বিয়ার দেল ফ্রাইলে (ইংরেজি) ওয়ার্ল্ডফুটবল.নেটে গোনসালো বিয়ার দেল ফ্রাইলে (ইংরেজি) ইএসপিএন এফসিতে গোনসালো বিয়ার দেল ফ্রাইলে (ইংরেজি)
হোন মোনকায়োলা

হোন মোনকায়োলা তোয়ার (স্পেনীয়: Jon Moncayola; জন্ম: ১৩ মে ১৯৯৮; হোন মোনকায়োলা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব ইরুনিয়া এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন। স্পেনীয় ফুটবল ক্লাব ওসাসুনার যুব পর্যায়ের হয়ে খেলার মাধ্যমে মোনকায়োলা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব ইরুনিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ইরুনিয়ার হয়ে তিনি ১৬ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি ওসাসুনা বি-এ যোগদান করেছেন। ২০১৮–১৯ মৌসুমে, তিনি ওসাসুনার মূল দলে যোগদান করেছেন। ২০২০ সালে, মোনকায়োলা স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন। দলগতভাবে, মোনকায়োলা এপর্যন্ত ১টি শিরোপা জয়লাভ করেছেন, যা তিনি ওসাসুনার হয়ে জয়লাভ করেছেন। হোন মোনকায়োলা তোয়ার ১৯৯৮ সালের ১৩ই মে তারিখে স্পেনের গোরিনোয়াইনে জন্মগ্রহণ করেছেন এবং সেখানেই তার শৈশব অতিবাহিত করেছেন। মোনকায়োলা স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মেসিডোনিয়া অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [স্থায়ীভাবে অকার্যকর সংযোগ] সকারওয়েতে হোন মোনকায়োলা (ইংরেজি) সকারবেসে হোন মোনকায়োলা (ইংরেজি) বিডিফুটবলে হোন মোনকায়োলা (ইংরেজি) ওয়ার্ল্ডফুটবল.নেটে হোন মোনকায়োলা (ইংরেজি) ইএসপিএন এফসিতে হোন মোনকায়োলা (ইংরেজি)
অনিলচন্দ্র রায়

অনিলচন্দ্র রায় (জন্ম: মে ২৬, ১৯০১ - মৃত্যু:জানুয়ারি ৬ ১৯৫২) একজন বাঙালি রাজনীতিবিদ ও স্বাধীনতা সংগ্রামী ছিলেন। তিনি একজন প্রখর বিপ্লবী, উগ্র রাজনৈতিক চিন্তাবিদ, নিঃস্বার্থ সমাজকর্মী, দার্শনিক এবং ব্যতিক্রমী দক্ষতার সাহিত্যিক ছিলেন। অনিলচন্দ্র রায় ঢাকার, মানিকগঞ্জ, বয়রা গ্রামের এক বাঙালি হিন্দু মধ্যবিত্ত পরিবারে জন্মগ্রহণ করেছিলেন, যা বর্তমানে বাংলাদেশে। তাঁর পিতা-মাতা অরুণচন্দ্র এবং শরতকুমারী দেবী ছিলেন। অরুণচন্দ্র রায় সরকারি শিক্ষাবিভাগে উচ্চ পদে অধিষ্ঠিত ছিলেন। তাদের পৈতৃক বাড়ি নবাবগঞ্জ থানার গোবিন্দপুর গ্রামে অরুণচন্দ্র তাঁর চাকরির জায়গায় ঢাকা শহরের বক্সী বাজারে একটি বাড়ি কিনেছিলেন। অনিলচন্দ্র রায় ১৯১৭ সালে ঢাকা কলেজিয়েট স্কুল থেকে প্রবেশিকা পাস করেন। ১৯২১ সালে তিনি ঢাকা কলেজ থেকে স্নাতক পাস করেন এবং ১৯২৩ সালে ঢাকা বিশ্ববিদ্যালয় থেকে ইংরেজিতে এমএ পাস করেন। তিনি ছাত্র থাকাকালীন বিপ্লবী হেমচন্দ্র ঘোষের দলে যোগদান করেছিলেন। প্রথমে তিনি রামকৃষ্ণ মিশনের স্বামী ব্রহ্মানন্দ ও স্বামী প্রেমানন্দের সংস্পর্শে এসেছিলেন এবং স্বামী বিবেকানন্দে অনুপ্রাণিত হয়ে তিনি সোশ্যাল ওয়েলফেয়ার লিগ বা সমাজ কল্যাণ লীগ প্রতিষ্ঠা করেন। সমাজসেবায় তিনি দরিদ্র প্রাপ্তবয়স্ক এবং মুসলমানদের রাতের বেলা পড়াতেন। সমাজসেবার আড়ালে বিপ্লবী কর্মকাণ্ডও পরিচালিত হত। অনিলচন্দ্র রায় ও ঢাকা বিশ্ববিদ্যালয়ের অধ্যাপক বিজ্ঞানী ডঃ জ্ঞানচন্দ্র ঘোষ ‘সোশ্যাল ওয়েলফেয়ার লিগ’-এর (বাংলা নাম শ্রীসংঘ) যথাক্রমে সেক্রেটারি এবং চেয়ারম্যান ছিলেন। ছাত্রাবস্থায় বিপ্লবী ‘শ্রীসংঘ’ দলে যোগ দেন ও পরে তিনি নেতৃত্ব দেন। তিনি মহিলাসংগঠনের জন্য রাজনৈতিক দিকটিকে অবহেলা করেননি। বিপ্লবী নেতাদের মধ্যে সম্ভবত তিনিই প্রথম কল্পনা করেছিলেন যে আমাদের স্বাধীনতা-সংগ্রামে নারীদেরও স্বতন্ত্র ভূমিকা রয়েছে এবং একটি রাজনৈতিক সংগঠনে তাদের পুরুষ প্রতিপক্ষ হিসাবে গুরুত্বপূর্ণ। তাঁর মাধ্যমে শ্রীসংঘে একগুচ্ছ মহিলারা যোগদান করেছিলেন। ১৯৩০ সালে প্রথম কারারুদ্ধ হন। মুক্তিলাভের পর তিনি সুভাষচন্দ্র বসুর প্রতিষ্ঠিত ফরওয়ার্ড ব্লক-এর সদস্য হন। সুভাষচন্দ্র পরিচালিত হলওয়েল মনুমেণ্ট অপসারণ আন্দোলনে যোগদান করেন। ১৩ ই মে ১৯৩৯ সালে লীলা নাগ (লীলা রায়) নামে শীর্ষস্থানীয় নারী বিপ্লবীকে বিয়ে করেছিলেন। ১৯৪০ সালে আবার কারারুদ্ধ হন এবং মুক্তি পাবার সঙ্গে সঙ্গেই ভারতরক্ষা আইনে পুনরায় গ্রেফতার হন। ফরওয়ার্ড ব্লক বিভক্ত হয় তাতে অনিলচন্দ্র সুভাষবাদী দলের সদস্য ও নেতা হন। তাঁর রচিত নেতাজীর জীবনবাদ’, ‘ধর্ম ও বিজ্ঞান’, ‘সমাজতন্ত্রীর দৃষ্টিতে মার্কসবাদ’ প্রভৃতি গ্রন্থে পাণ্ডিত্যের পরিচয় পাওয়া যায়। ইতিহাস ও ঐতিহ্যের পরিপ্রেক্ষিতে জাতীয়তাবাদ ও সমাজবাদের সমন্বয়ের প্রচেষ্টক ছিলেন। তিনি 'নেতাজির ডাক' নামে একটি নৃত্যনাট্য রচনা ও পরিচালনা করেছিলেন, নবগিতিকা - তাঁর রচনাবলীর একটি সংকলন ছিল। তিনি ১৯৫২ সালের ৬ই জানুয়ারি ক্যান্সারে মারা যান। নেতাজীর জীবনবাদ ধর্ম ও বিজ্ঞান সমাজতন্ত্রীর দৃষ্টিতে মার্কসবাদ গান্ধীবাদ ও অহিংসা ভবিষ্যৎ সমাজ সংসদ বাঙালি চরিতাভিধান, সম্পাদনাঃ সুবোধচন্দ্র সেনগুপ্ত এবং অঞ্জলি বসু, ১ম খণ্ড, সংশোধিত পঞ্চম সংস্করণ, সাহিত্য সংসদ, ২০১০, কলকাতা peoplepill.com। "About Anil Chandra Roy: Bengali freedom fighter (1901 - 1952) | Biography, Facts, Career, Wiki, Life"। peoplepill.com। সংগ্রহের তারিখ ২০২১-০৩-২৩।  রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।  "Revolutionary Anil Roy – Jayasree Patrika" (ইংরেজি ভাষায়)। ২০২১-০৬-২৫ তারিখে মূল থেকে আর্কাইভ করা। সংগ্রহের তারিখ ২০২১-০৩-২৩।
পূর্ব জোড়খালী

পূর্ব জোড়খালী, বাংলাদেশের বরিশাল বিভাগের বরগুনা জেলার একটি গ্রাম। "NGA GeoName Database"। National Geospatial Intelligence Agency। ২০০৮-০৬-০৮ তারিখে মূল থেকে আর্কাইভ করা। সংগ্রহের তারিখ ২০০৮-০৭-১৪।  ম্যাপল্যান্ডিয়া ডটকম এ উপগ্রহ মানচিত্র
এগারসিন্দুর

এগারসিন্দুর বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলার এগারসিন্দুর ইউনিয়নের একটি গ্রাম। গ্রামটি ব্রহ্মপুত্র নদীর পূর্ব পাশে অবস্থিত। এটি ঢাকা থেকে সড়ক পথে প্রায় ৮৫ কিমি দূরে অবস্থিত। আবুল ফজল ইবনে মুবারক এই গ্রামটির কথা তার আকবরনামায় উল্লেখ করেছেন। এগারসিন্দুরের ইতিহাস নিয়ে ঐতিহাসিকদের মধ্যে মতভেদ রয়েছে। মনে করা হয় খ্রিস্টপূর্ব ১০০০ খ্রিস্টাব্দে এখানে প্রথম বসতি স্থাপন করা হয়েছে। সেই সময়ে গ্রামটি একটি বাণিজ্যিক কেন্দ্র ছিল। ১৯৩৩ সালে প্রত্নতাত্ত্বিক অনুসন্ধানে এখানে রৌপ্য মুদ্রা, লোহার অক্ষ, লেন্স, ধনুক এবং তীর পাওয়া গেছে। খ্রিস্টীয় অষ্টম শতাব্দীতে, এটি একটি নদী বন্দর ছিল এবং মুসলমান বণিকরা সূক্ষ্ম মসলিন বস্ত্র ও অন্যান্য সামগ্রী পারস্য ও রোমে নিয়ে যেত। ১৩৩৮ সালে ফখরুদ্দীন মুবারক শাহ এগারসিন্ধুরসহ বাংলার এ অঞ্চলটির নিয়ন্ত্রণ গ্রহণ করেন, তারপর ফিরোজ শাহ তুগলক নিয়ন্ত্রণ গ্রহণ করেন। ১৫৭৭ সালে, ঈসা খান মসনদ-ই-আলা এগারসিন্ধুরকে রাজনৈতিক ও গুরুত্বপূর্ণ বাণিজ্যিক কেন্দ্র হিসেবে প্রতিষ্ঠা করেন। এই সময় এগারসিন্দুর দুর্গে ঈসা খান ও আকবরের সেনাপতি মান সিংহের মধ্যে যুদ্ধ হয়, এতে মান সিংহ পরাজিত হন। শাহ জাহানের রাজত্বকালে, ১৬৩৮ সালে আসাম রাজ ৫০০ নৌযানসহ এগারসিন্ধুর আক্রমণ করেন। এত এগারসিন্ধুরের পতন ঘটে। উল্লেখযোগ্য স্থাপনার মধ্যে এখানে এগারসিন্ধুর দুর্গ, শাহ মসজিদ (১৬৮০ খ্রিস্টাব্দে), সাদি মসজিদ, এবং কবরস্থান রয়েছে। পাকুন্দিয়া আদর্শ মহিলা কলেজ বাংলাদেশের গ্রাম "Community Report: Kishoreganj" (PDF)। জনসংখ্যা ও গৃহশুমারি ২০১১। বাংলাদেশ পরিসংখ্যান ব্যুরো। সংগ্রহের তারিখ ২০১৯-০৮-১২।  এ.বি.এম. শামসুদ্দীন আহমদ (২০১২)। "এগারসিন্ধুর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  শাহনাজ হুসনে জাহান (২০১২)। "এগারসিন্ধুর দুর্গ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  এম.এ বারি (২০১২)। "সাদী মসজিদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাপিডিয়ায় এগারসিন্দুর
চিকারা (বাদ্যযন্ত্র)

চিকারা হল ভারতে আবিষ্কৃত একটি তন্তু বাদ্যযন্ত্র। এটি ধনুকের ছিলা অংশটি দ্বারা বাজানো হয়। এটি ভারতীয় লোক সংগীত বাজানোর জন্য ব্যবহৃত হয়। এটি রাজস্থান, মধ্যপ্রদেশ এবং উত্তরপ্রদেশের উপজাতি সম্প্রদায় ব্যবহার করে। এটিকে রাজস্থানের আলওয়ার জেলার ‘মেও’ সম্প্রদায় গানের সাথে সঙ্গত হিসেবে ব্যবহার করে। কাঠের একটি খণ্ড থেকে চিকারা তৈরি হয়; টিকটিকি বা সাপের চামড়া দিয়ে অনুরণনকটি ঢাকা থাকে। বর্ধিত ঘাড় অংশটির (নেক) শেষভাগে তিনটি ঘনকাকার কাঠের কুচি উভয় পাশের গর্তে প্রবেশ করানো থাকে। এটি তৈরির সময়কাল ছিল ১৯ শতাব্দীর শেষের দিক থেকে ২০ শতাব্দীর প্রথমভাগের মধ্যে। চিকারা হল একটি সরল স্পাইক ফিডল (যেখানে হাতলটি অনুরণকের মধ্য দিয়ে তার ব্যাস বরাবর যায় এবং যেটি ধনুকের ছিলার সাহায্যে বাজানো হয়), যেটি সারেঙ্গি বা সারিন্দার মত একইভাবে বাজানো হয়। এগুলি বাজানোর সময় তন্তুর ওপর চাপ না দিয়ে আঙুলের নখ তন্তুর ওপর দিয়ে স্বচ্ছন্দে চলাফেরা করে। এটির ৩টি তন্তু রয়েছে, যার মধ্যে দুটি ঘোড়ার লোম এবং একটি ইস্পাত দিয়ে তৈরি। এগুলি সি, এফ এবং জি পর্দায় বাঁধা থাকে। উত্তর ভারতের বিভিন্ন অসম্পর্কিত লোকজ বিবরণ বর্ণনা করতে "চিকারা" শব্দটি প্রায়শই অস্পষ্টভাবে ব্যবহৃত হয়। চিকারি, চিকারার ছোট সংস্করণ। সারেঙ্গি The Stringed Instrument Database "CHIKARA"। সংগ্রহের তারিখ ২৩ মার্চ ২০২১।  "musical instrument"। সংগ্রহের তারিখ ২৩ মার্চ ২০২১।  "Indian Musical Instruments (Vaadya)"। ৬ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১২।  "Indian Heritage - Music - String Instruments"। সংগ্রহের তারিখ ১৮ সেপ্টেম্বর ২০১২।  "Music of India"। ৪ মে ২০১২ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১২।
ফুলতলী

ফুলতলী বাংলাদেশের কুমিল্লা জেলার দেবিদ্বার উপজেলার এলাহাবাদ ইউনিয়নের একটি গ্রাম। এই গ্রাম গোমতী নদী এবং কুমিল্লা-সিলেট মহাসড়ক থেকে ১.৫ কিলোমিটার দূরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ৩,৪৮২ জন। ফুলতলী কেন্দ্রীয় জামে মসজিদ ফুলতলী হাফিজিয়া মাদ্রাসা ফুলতালি পোছিম পাড়া জামে মসজিদ ফুলতলী উত্তর পাড়া জামে মসজিদ ফুলতলী সৈয়দ বারী মসজিদ ফুলতলীতে কয়েকটি মাধ্যমিক বিদ্যালয় রয়েছে, তবে কোনো উচ্চমাধ্যমিক বিদ্যালয় নেই। ফুলতলী উচ্চ বিদ্যালয় ফুলতলী সরকারী প্রাথমিক বিদ্যালয় ফুলতলী তালিমুল ইসলামি কিন্ডারগার্টেন ফুলতলী মডেল একাডেমি "গ্রামভিত্তিক লোকসংখ্যা"। এলাহাবাদ ইউনিয়ন, বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। ২৮ জুন ২০২১ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২১।  "GeoNames Search"। ন্যাশনাল জিয়োস্প্যাশিয়াল-ইন্টেলিজেন্স এজেন্সি। সংগ্রহের তারিখ ৯ ডিসেম্বর ২০১৬।  "Community Report: Comilla" (পিডিএফ)। আদমশুমারী ও গৃহগণনা ২০১১। বাংলাদেশ পরিসংখ্যান ব্যুরো। পৃষ্ঠা ১৯৩৭। সংগ্রহের তারিখ ১০ জুন ২০১৭। [স্থায়ীভাবে অকার্যকর সংযোগ]
ফরদাবাদ

ফারদাবাদ বাংলাদেশের ব্রাহ্মণবাড়িয়া জেলার বাঞ্ছারামপুর উপজেলার একটি গ্রাম। এটি তিতাস নদীর তীরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ছিল ১০,৩৩১ জন। ফারদাবাদ গ্রামটি ফরদাবাদ ইউনিয়নের দ্বিতীয় বৃহত্তম জনবসতি, যার মোট জনসংখ্যা ছিল ২১,৯৫২ জন। বাংলাদেশের গ্রামগুলির তালিকা "Brahmanbaria Table C-01 : Area, Households, Population, Density by Residence and Community" (পিডিএফ)। Bangladesh Population Census 2011। Bangladesh Bureau of Statistics। ১৩ নভেম্বর ২০১৪ তারিখে মূল (PDF) থেকে আর্কাইভ করা। সংগ্রহের তারিখ ৩ আগস্ট ২০১৫।
তাউস (ময়ুরী বীণা)

তাউস, মূলত জানা যায় ময়ুরী বীণা নামে, হল উত্তর ভারতের একটি বাদ্যযন্ত্র, যেটি ধনুক দ্বারা বাজানো হয়। এটি উত্তর ভারতে ব্যবহৃত ময়ূরী নামক এক প্রকার বীণা। এখানে ময়ূরী আকৃতির একটি অনুরণনক ব্যবহার করা হয়, এবং যন্ত্রটির গলার অংশে (নেক) ধনুকের ছিলা অংশটি দিয়ে বাজানো হয়। এর দেহটি ময়ূরের মত এবং বাদ্যের গলার অংশে ২০টি ভারী ধাতব পর্দা রয়েছে। গলা অংশটি একটি দীর্ঘ কাঠের আলনা। সেখানে ২৮ থেকে ৩০টি তন্তু আছে এবং একটি ধনুকের সাহায্যে সেখানে বাজানো হয়। বাদ্যের ওপরের অংশে চারটি প্রধান তন্তু রয়েছে। এই প্রধান তন্তুগুলির জন্য চারটি গোঁজ রয়েছে যেগুলি কাঠ বা স্টিল দ্বারা তৈরি। প্রধান তন্তুগুলি সাধারণত শাদজম, মধ্যমম এবং পঞ্চমম পর্দায় বাঁধা থাকে। প্রধান তন্তুগুলি ছাড়াও, প্রায় ৩০টি অনুরণক তন্তু রয়েছে যেগুলি যন্ত্রের পাশের অংশে অবস্থিত গোঁজগুলির সাথে সংযুক্ত। গুরবানী কীর্তন / শাবাদ কীর্তনের একটি অংশ হল তাউস, সেখানে বাদক বাদ্যযন্ত্রটি বাজানোর সময় স্তোত্র উচ্চারণ করেন। ময়ুরী বীণার উল্লেখ পাওয়া যায় মালবিকাগ্নিমিত্র পুস্তকে, যেটি রচনা করেছিলেন সংস্কৃত কবি কালিদাস, খ্রিস্টীয় ৪র্থ থেকে ৫ম শতাব্দীর মধ্যে। ফার্সি তাউস শব্দটির অনুবাদ হল সংস্কৃত ভাষায় ময়ুর। মনে করা হয় যে, শিখদের ষষ্ঠ গুরু, গুরু হরগোবিন্দ, তাউস বাদ্যযন্ত্রের সঙ্গে শিখদের পরিচয় করিয়েছিলেন। তাউস থেকে দিলরুবা বাদ্যযন্ত্রটি উদ্ভূত এবং এটি দশম শিখ গুরু, গুরু গোবিন্দ সিংয়ের সৃষ্টি দিলরুবা হল তাউসের একটি সংহত সংস্করণ, এটি তৈরি করা হয়েছিল যাতে শিখ সেনাবাহিনী ঘোড়ার পিঠে চড়ে যাবার সময় এটি বহন করতে পারে। এস্রাজ হল দিলরুবার একটি আধুনিক রূপ। Edgerly, Beatrice (১৯৪২)। From the Hunter's Bow: The History and Romance of Musical Instruments (ইংরেজি ভাষায়)। G.P. Putnam's Sons।  Chib, Satyendra Krishen Sen (২০০৪)। Companion to North Indian Classical Music (ইংরেজি ভাষায়)। Munshiram Manoharlal Publishers। আইএসবিএন 978-81-215-1090-5।  "The peacock-shaped instrument of Punjab"। সংগ্রহের তারিখ ২৩ মার্চ ২০২১।  Bhagyalekshmy, S. (১৯৯১)। Lakshanagrandhas in Music (ইংরেজি ভাষায়)। CBH Publications। আইএসবিএন 978-81-85381-13-8।  "Kalidas"। www.cs.colostate.edu। সংগ্রহের তারিখ ২০২১-০২-২৬।  Kasliwal, Suneera (২০০১)। Classical Musical Instruments (ইংরেজি ভাষায়)। Rupa। আইএসবিএন 978-81-291-0425-0।  Dutta, Madhumita (২০০৮)। Let's Know Music and Musical Instruments of India। Star Publications। পৃষ্ঠা 22–23। আইএসবিএন 978-1-9058-6329-7।  YouTube video - Ustaad Ranbir Singh Ji playing taus YouTube audiovisual of taus
ফাসিয়াতলা

ফাসিয়াতলা হলো বাংলাদেশের মাদারীপুর জেলার কালকিনি উপজেলায় অবস্থিত একটি গ্রাম। গ্রামটি ঢাকা থেকে ৩৫০ কিমি দক্ষিণে অবস্থিত। বাংলাদেশের গ্রামগুলির তালিকা "NGA GeoName Database"। ন্যাশনাল জিওস্প্যাশিয়াল ইন্টেলিজেন্স এজেন্সি। সংগ্রহের তারিখ ৪ জানুয়ারি ২০১৬।  "Community Report: Madaripur" (পিডিএফ)। আদমশুমারী ও গৃহগণনা ২০১১ (ইংরেজি ভাষায়)। বাংলাদেশ পরিসংখ্যান ব্যুরো। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ আগস্ট ২০১৯।
লেবুবানিয়া

লেবুবানিয়া হলো বাংলাদেশের বরিশাল বিভাগের পিরোজপুর জেলায় অবস্থিত একটি গ্রাম। গ্রামটি বাংলাদেশের দক্ষিণ-পশ্চিম দিকে অবস্থিত। "NGA GeoName Database"। ন্যাশনাল জিওস্প্যাশিয়াল ইন্টেলিজেন্স এজেন্সি। ৮ জুন ২০০৬ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০০৮।
তার সানাই

তার সানাই, বা তারসানাই বা কখনো তার শেহনাই, হল একটি এস্রাজ (ধনুক দ্বারা বাজানো একটি ভারতীয় বাদ্যযন্ত্র), যার শব্দটি তার শব্দ ফলকের সাথে সংযুক্ত একটি ধাতব শিঙ্গা দ্বারা বিবর্ধিত হয়। শব্দ ফলকে লাগানো এই ধ্বনি বিবর্ধকটির নকশা করা হয়েছে গ্রামোফোন শব্দ বাক্সের আদলে, যাতে এই বাদ্যযন্ত্রে উদ্ভূত শব্দ আরও শক্তিশালী এবং আরও দিকনির্দেশক হয়। বিবর্ধক ব্যবহারের ফলে এতে সানাই (নলিকা বাদ্যযন্ত্র) মানের ধ্বনি উৎপন্ন হয় এবং সামগ্রিক প্রভাবটি অনেকটা বেহালার শব্দের মতো। যেহেতু 'তার সানাই' কেবল এস্রাজের একটি পরিবর্তিত সংস্করণ, তাই এটি বাজানোর ক্ষেত্রে এস্রাজের সঙ্গে কৌশল বা সুরকরণের কোনও উল্লেখযোগ্য পার্থক্য নেই। এই শব্দটি নিজেই শিঙ্গা বোঝাতে ব্যবহৃত হয়। একটি ফোনোগ্রাফের শিঙ্গা কখনও কখনও এখানে ব্যবহৃত হয়েছে। বিংশ শতাব্দীর প্রথম দিকে, জাপানি বেহালার তুলনামূলকভাবে একটি "দেশি" সংস্করণ ছিল। সেটি সাধারণত বাঁশের তৈরি হত এবং সেটিতে একটি তন্তু লাগানো থাকত। তন্তুটিকে একটি গোঁজের মাধ্যমে টানটান করা হত। নীচের প্রান্তে তন্তুটি একটি গ্রামোফোন শব্দ বাক্সের সাথে সংযুক্ত থাকত। জাপানি বেহালার "দেশি" সংস্করণটি "তার সানাই" নামে পরিচিতি লাভ করে। তার সানাই শব্দটির আক্ষরিক অর্থ একটি "তন্তুযুক্ত সানাই"। এটি জাপানি বেহালার সানাই-জাতীয় শব্দ এবং, তন্তু যেটি এর শব্দ সৃষ্টি করছে, উভয়েরই স্পষ্ট উল্লেখ। এটি আমাদের বিবর্তনের পরবর্তী পর্যায়ে নিয়ে আসে। এই বাঁশের তার সানাইগুলি পাওয়া সহজ হলেও সেগুলি খুবই প্রাথমিক পর্যায়ের ছিল। এর পরে বিদ্যমান এস্রাজের সাথে গ্রামোফোন শব্দ বাক্স সংযুক্ত করার ধারণাটি আসে। এটি করার পরেই আজকের তার সানাই পাওয়া গিয়েছিল। বাদ্যযন্ত্রটির ধ্বনি বেহালার মত বা সানাইয়ের (ওবো বা শমের মত ভারতীয় নলিকা যন্ত্র) মত। কখনও কখনও সানাই বাদক না থাকলে সানাইয়ের পরিবর্তে এটি ব্যবহৃত হয়। তার শব্দের অর্থ "তন্তুযুক্ত"। দক্ষিণারঞ্জন ঠাকুরের বাজানো একটি তার সানাই সত্যজিৎ রায়ের পথের পাঁচালী ছবিতে ব্যবহৃত হয়েছে। কন্যা দুর্গার মৃত্যুতে হরিহর ও সর্বজয়ার কান্নার দৃশ্যে এটি বাজানো হয়েছিল। সত্যজিৎ যন্ত্রী দক্ষিণারঞ্জনকে "(যন্ত্রের) অন্যতম সেরা বাদক" হিসাবে বিবেচনা করেছিলেন, এবং এটির উচ্চ, "হৃদয়বিদারক" ধ্বনিকে "শোকের প্রকাশ" বলে মনে করেছিলেন। Ray, Satyajit (১৯৯৬)। My Years with Apu। Penguin Books India। পৃষ্ঠা 77–78। আইএসবিএন 978-0-14-024780-0।  David Courtney। "Tar Shehnai"। chandrakantha.com। ১৪ জুন ২০১১ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৪।  "Tar Shehnai"। Krsna Kirtana Songs। সংগ্রহের তারিখ ২১ এপ্রিল ২০১৪।  "The Tar Shehnai"। ১৯ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২১।  "TAR SHEHNAI"। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২১।  "The Tar Shehnai"। Milapfest। ২২ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৪।  Robinson, Andrew (১৯৮৯)। Satyajit Ray: The Inner Eye। University of California Press। পৃষ্ঠা 85, 88, 96। আইএসবিএন 978-0-520-06946-6।